Bering boʻgʻozi
Bering boʻgʻozi — Shim.Sharqiy Osiyo va Shim. Amerika oraligʻidagi boʻgʻoz. Shim. Muz okeani (Chukotka dengizi)ni Tinch okean (Bering dengizi) bilan bogʻlaydi. Uzunligi 96 km, kengligi 86 km, eng sayoz joyining chuq. 36 m. Oktabrdan avgustgacha boʻgʻozda suzib yuruvchi muzlar kup buladi. Antropogen davrida Bering boʻgʻozi oʻrnida bir necha marta dengiz tubi koʻtarilib har ikki qitʼani birlashtiruvchi quruklik "kuprigi" paydo boʻlgan. Boʻgʻoz oʻrtasidagi Diomid o.lari orqali Rossiya Federatsiyasi va AQSH ning davlat chegarasi oʻtgan. Bering boʻgʻozi ni dastlab 1648-yil kazak SI. Dejnev suzib oʻtgan, soʻngra 1728-yilda V. Bering ekspeditsiyasi tadqiq qilgan (boʻgʻoz ekspeditsiya rahbari nomi bilan atalgan). Sohillari 1732-yil haritaga tushirilgan.